paragraph_text: Ova vrsta je ptica selica, koja zimuje u tropskim krajevima Afrike. Vrlo je česta u sjevernoj Europi, gdje je jedna od najzastupljenijih ptica, pa se tako samo na britanskom otočju gnijezdi više od 3 milijuna parova ovih ptica. Ima široko područje rasprostiranja od Irske sve do rijeke Anadir u Sibiru. U Hrvatskoj ne obitava, osim u vrijeme migracije, kada leti za Afriku.